Diari Oficial de la Generalitat Valenciana


Sumari del DOGV 9821, del 04-04-2024 (2024/2684)

RESOLUCIÓ de 21 de març de 2024, de la consellera d'Hisenda, Economia i Administració Pública, per la qual s'aprova el Pla estratègic de subvencions de la Conselleria d'Hisenda, Economia i Administració Pública per al període 2024-2026.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2684


Data del document
:   21-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 21 de març de 2024, de la consellera d'Hisenda, Economia i Administració Pública, per la qual s'aprova el Pla estratègic de subvencions de la Conselleria d'Hisenda, Economia i Administració Pública per al període 2024-2026. [2024/2684]  
La Llei 40/2015, d'1 d'octubre, de règim jurídic del sector públic, establix en l'article 3 que les administracions públiques hauran de respectar en la seua actuació i relacions el principi de Planificació i direcció per objectius i control de la gestió i avaluació dels resultats de les polítiques públiques.  
Per la seua part, la Llei 38/2003, de 17 de novembre, general de subvencions, establix en el seu article 8.1, amb el caràcter de normativa bàsica, que «els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se en tot cas al compliment dels objectius d'estabilitat pressupostària».  
La Llei 1/2015, de 6 de febrer (DOGV 7464, 12.02.2015), de la Generalitat, d'hisenda pública, del sector públic instrumental i de subvencions, assenyala en el seu article 164, lletra a, que les consellerias que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar tant els seus òrgans com els seus organismes públics dependents, i el contingut dels quals serà el determinat en la legislació estatal bàsica. Estos plans tindran un període de vigència de tres anys, llevat que, prèvia justificació de la peculiar naturalesa del sector afectat resulte oportú fixar una duració diferent, i s'ajustaran al que es preveu en els escenaris pressupostaris pluriennals als quals es referix l'article 27 de la referida Llei 1/2015.  
El Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, ordena en els seus articles 10 a 15, ambdós inclusivament, els plans estratègics de subvencions, establint els principis rectors, els àmbits, el seu contingut, la competència per a la seua aprovació, el seguiment, i els efectes del compliment del pla estratègic de subvencions.  
Així mateix, el Tribunal Suprem ha establit respecte a l'exigència prèvia d'un pla estratègic que es tracta d'un «requisit essencial i previ a la regulació de la subvenció, de tal forma que sí que requerix una formalització o instrumentalització externa que, encara que no és exigible una determinada formalitat, si una definició específica que puga ser identificada» (STS de 26.06.2012).  
La Llei 1/2022, de 13 d'abril, de la Generalitat, de transparència i bon govern de la Comunitat Valenciana, ha reforçat la transparència en l'activitat pública mitjançant l'articulació d'una sèrie d'obligacions de publicitat activa, que establix l'obligació, en matèria de subvencions i ajudes, de publicar el pla estratègic de subvencions al qual es referix l'article 8 de la Llei general de subvencions.  
En l'àmbit de la Generalitat, estos plans hauran de ser aprovats, de conformitat amb l'article 160.2.a) de la Llei 1/2015, de 6 de febrer, per les persones titulars de les conselleries.  
Els objectius, les actuacions i les dotacions econòmiques de les subvencions previstes en el Pla es corresponen amb els definits en els programes pressupostaris de la conselleria, ajustant-se en la seua elaboració al marc normatiu previst en l'Estatut d'Autonomia de la Comunitat Valenciana; a la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; a la normativa bàsica de l'Estat, entre la qual cal destacar la Llei orgànica 2/2012, de 27 d'abril, d'estabilitat pressupostària i sostenibilitat financera, així com a la jurisprudència del Tribunal Constitucional i del Tribunal Suprem en la matèria.  
Tots els objectius i línies d'actuació es conceben i articulen amb l'ànim de complir les funcions atribuïdes a la Conselleria d'Hisenda, Economia i Administració Pública, sempre des de la perspectiva de l'obligat respecte als objectius de política econòmica i estabilitat pressupostària definits per a cadascun dels exercicis de vigència del pla.  
Vist tot el que antecedix i que el Pla estratègic de subvencions 2021-2023 va finalitzar la seua vigència el 31 de desembre de 2023, en l'exercici de les funcions atribuïdes per l'article 28 de la Llei 5/1983, de 30 de desembre, del Consell, i l'article 4 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, així com la Resolució de 12 de febrer de 2024 (DOGV 9792, 20.02.2024), de la consellera d'Hisenda, Economia i Administració Pública, de delegació de competències, resolc:  
  
Primer  
Aprovar el III Pla estratègic de subvencions de la Conselleria d'Hisenda, Economia i Administració Pública 2024-2026 que figura annex a esta resolució.  
L'establiment de subvencions per la Conselleria d'Hisenda, Economia i Administració Pública durant el període 2024-2026, s'ajustarà al que, amb caràcter programàtic, determina el present pla estratègic de subvencions, sense perjuí de la seua eventual modificació en els termes que es disposen.  
  
Segon  
El present pla com a instrument de gestió, planificació i control de les polítiques públiques en matèria de subvencions, desenvolupades per la Conselleria d'Hisenda, Economia i Administració Pública, no té cap rang normatiu, té caràcter programàtic i el seu contingut no generarà drets i obligacions, quedant la seua efectivitat condicionada a la corresponent aprovació dels pressupostos de la Generalitat per a cada exercici, a les disponibilitats pressupostàries del moment i al cofinançament que puga existir de fons de caràcter finalista. I en tot cas, estarà subjecte a les restriccions que, amb vista al compliment dels objectius de política econòmica i d'estabilitat pressupostària, es determinen per a cada exercici.  
  
Tercer  
Ordenar-ne la publicació en el Diari Oficial de la Generalitat Valenciana, en la pàgina web de la Conselleria d'Hisenda, Economia i Administració Pública, i també en el portal de transparència de la Generalitat, https://gvaoberta.gva.es/, de conformitat amb el que establixen els articles 3 i 23.1.a de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, i l'article 14 del Decret 105/2017, de 28 de juliol, del Consell, de desplegament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern.  
  
València, 21 de març de 2024.- El sotssecretari de la Conselleria d'Hisenda, Economia i Administració Pública (p. d. R. 12.02.24, DOGV 9792): Carlos Pablo Gracia Calandín.